24 ऑक्टोबर 2019 रोजी महाराष्ट्राच्या विधानसभा निवडणुकीचा निकाल लागला. एकत्र लढलेले शिवसेना आणि भाजप निवडणुकीनंतर मुख्यमंत्रिपदाच्या वादावरून वेगळे झाले.

शिवसेना आणि भाजप हे दोन्ही पक्ष एकत्र होते हिंदुत्वाच्या मुद्द्यावर. 90 च्या दशकापासून सुरू झालेली या पक्षांच्या दोस्तीला बाबरी पाडल्यानंतर आणि पुढे राम मंदिर मागणीतून ते संबंध अधिकच दृढ झाले. मात्र, नुकत्याच झालेल्या महाराष्ट्रातील निवडणुकीनतंर सत्तेच्या समान वाटपावरून दोन्ही पक्षांमध्ये फिस्कटलं आणि 30 वर्षांचा घरोबा तुटला.

सेना-भाजपच्या दोस्तीत 'अयोध्या प्रकरण' हा सुद्धा एक महत्त्वाचा धागा होता.

योगायोग असा की, सेना-भाजपची युती तुटण्यास 24 ऑक्टोबरचा निकाल आणि त्यानंतरच्या काही घटना घडत होत्या. त्याचदरम्यान म्हणजे 9 नोव्हेंबर रोजी दोन दशकांहून अधिक काळापासून सुरु असलेल्या अयोध्या प्रकरणाचा अंतिम निकाल लागला.

अयोध्या खटल्यात सुप्रीम कोर्टाच्या निकालानंतर राम मंदिर उभारणीचा मार्ग मोकळा झाला. भाजपचं राजकारण जसं राम मंदिराच्या आंदोलनामुळं बहरलं, तसंच शिवसेनेच्या राजकारणालाही राम मंदिराच्या आंदोलनानं वैचारिक ओळख दिली.

खरंतर शिवसेनेनं... आणखी 4000 वर्णांसाठी लेख सुरू ठेवा:
मराठी माणसांच्या रोजगाराचा प्रश्न घेऊन महाराष्ट्राच्या राजकारणात पाऊल ठेवलं. मात्र, नव्वदच्या दशकात शिवसेनेनं भाषा आणि प्रांतवादाच्या सीमा ओलांडत हिंदुत्वाच्या मुद्द्याला जवळ केलं आणि त्यात त्यांना अयोध्या प्रकरणानं बळ दिलं. त्यामुळं सहाजिक अयोध्या प्रकरणाचं शिवसेनेच्या वाटचातीतील महत्त्व अधोरेखित होतंच. 

परंतु बाबरी पाडकामात नक्की शिवसेनेचा सहभाग होता का, हा प्रश्न उभा राहतो. कारण याबद्दल नेहमीच दोन मतप्रवाह दिसून येतात.

बाबरी पाडकामात शिवसेनेचा सहभाग होता का?

6 डिसेंबर 1992ची सकाळी अयोध्येत देशभरातून तब्बल दीड लाख लोक जमा झाले होते. हिंदुत्ववादी संघटनांनी त्यादिवशी बाबरी मशिदीभोवती 'कारसेवा' करण्याचं आवाहन केलं होतं.

अडवाणींच्या रथयात्रेपासून देशात रामजन्मभूमीच्या आंदोलनाने वेग घ्यायला सुरुवात केली होती. श्रीरामचंद्रांचा जन्म ज्या ठिकाणी झाला, त्याच ठिकाणी 16व्या शतकात मुघल बादशाह बाबराने एक मशीद बांधली, अशी हिंदुत्ववाद्यांची मान्यता आहे. या ठिकाणी राम मंदिरच उभं राहिलं पाहिजे, अशी मागणी स्वातंत्र्यानंतर हळुहळू हिंदुत्ववादी संघटना करू लागले.

6 डिसेंबरच्या दुपारपर्यंत जमावाने वेगळं रूप घेतलं. काही तरुण मशिदीच्या घुमटावर चढले. तिथं त्यांनी भगवा झेंडा फडकवला. जमलेल्या गर्दीनं बाबरी मशीद तोडायला सुरुवात केली.

शिवसेनेनंही मुंबईहून शिवसैनिकांची एक तुकडी अयोध्येत पाठवली होती. मनोहर जोशींकडे या तुकडीचं नेतृत्व होतं.

तरीही शिवसेनेच्या सक्रीय सहभागाबद्दल अजूनही शंका व्यक्त केली जाते.

मात्र, 23 नोव्हेंबर 2018 रोजी शिवसेना पक्षप्रमुख उद्धव ठाकरे अयोध्येच्या दौऱ्यावर गेले होते. त्यावेळी त्यांच्यासोबत गेलेले शिवसेनेचे खासदार संजय राऊत यांनी माध्यमांशी बोलताना म्हटलं होतं, "आम्ही अवघ्या 17 मिनिटांत बाबरी मशीद पाडली होती. राम मंदिरासाठी कायदा संमत करायला किती वेळ हवा आहे?"

त्यांचा रोख मोदी सरकारवर होता. मात्र, यानिमित्तानं त्यांनी बाबरी पाडकामातील शिवसेनेच्या सक्रिय सहभागाचाही अप्रत्यक्ष उल्लेख केला.

शिवाय, ज्यावेळी अयोध्येत बाबरी मशिदीचा ढाचा पाडला गेला, त्यावेळी राजकीय चर्चेचं गुऱ्हाळ सुरू झालं होतं. त्यावेळी शिवसेनाप्रमुख बाळासाहेब ठाकरेंनी जाहीर भूमिका घेतली की, बाबरीच्या ढाचाखाली उत्खनन करा, तिथं राम मंदिरच सापडेल. 

शिवाय, बाबरी शिवसैनिकांनी पाडली असेल, तर त्यांचा मला अभिमान असल्याचंही बाळासाहेब ठाकरेंनी...